


NOTĂ DE FUNDAMENTARE

	Secțiunea 1
Titlul proiectului de act normativ

	[bookmark: _Hlk49868952]Hotărâre a Guvernului
privind aprobarea amplasamentului și declanșarea procedurilor de expropriere a tuturor imobilelor proprietate privată care constituie coridorul de expropriere al lucrării de utilitate publică de interes național „Soluții de atenuare a undelor de viitură pe pârâul Corund în amonte de localitatea Praid, județul Harghita”, precum și aprobarea listei imobilelor proprietate publică a statului și a listei imobilelor proprietate publică a unităților administrativ teritoriale care fac parte din coridorul de expropriere al lucrării de utilitate publică de interes național

	Secțiunea a 2-a
Motivele emiterii actului normativ

	2.1.
	Sursa proiectului de act normativ
	Prezentul proiect de act normativ este elaborat și promovat la inițiativa Ministerului Mediului, Apelor și Pădurilor, în calitate de autoritate publică centrală responsabilă de domeniul gospodăririi apelor și de coordonator al activității Administrației Naționale „Apele Române”, în vederea aprobării amplasamentului și declanșării procedurilor de expropriere necesare realizării obiectivului de investiții „Soluții de atenuare a undelor de viitură pe pârâul Corund în amonte de localitatea Praid, județul Harghita”.
[bookmark: _Hlk155615500]Obiectivul de investiții „Soluții de atenuare a undelor de viitură pe pârâul Corund în amonte de localitatea Praid, județul Harghita” se derulează în cadrul Strategiei naționale pentru managementul riscului la inundații pe termen mediu și lung, ce a fost aprobată prin Hotărârea Guvernului nr.1566/2024, fiind cuprins în Planul de Management al Riscului la Inundații, Ciclul 2 de implementare a Directivei Inundații (aprobată prin Hotărârea Guvernului nr.886/2023), M32-RO21 (acumulare nepermanentă amonte de localitatea Corund, județ Harghita). Zona de interes a proiectului a fost desemnată ca zonă cu risc potențial moderat de inundații, sub denumirea CORUND – Aval localitatea Corund având ID 07-A046F.
Obiectivul de investiții este aprobat prin Hotărârea Guvernului nr.82/2026 privind aprobarea caracteristicilor principale și a indicatorilor tehnico-economici.

	2.2.
	Descrierea situației actuale
	Amplasamentul lucrărilor hidrotehnice este situat pe pârâul Corund, afluent de stânga al râului Târnava Mică (cod cadastral IV-1.96.52.2). Pârâul Corund are un bazin hidrografic cu o suprafață de aproximativ 82 km² și o lungime de circa 23 km, altitudinea la izvor fiind de 995 m, iar la vărsare de 470 m, cu o pantă medie de 22,6‰. Cursul de apă traversează localitățile Corund, Ocna de Jos și Praid, de la sud-vest către nord-est. 
Lucrările aferente obiectivului de investiții sunt amplasate pe teritoriul administrativ al comunei Praid. Acestea vizează sectorul pârâului Corund din amonte de localitatea Praid, precum și sectorul inferior al pârâului Ocna, până la confluența acestuia cu pârâul Corund.
Indicatorii tehnico-economici au fost aprobați prin Hotărârea Guvernului nr. 82/2026 privind aprobarea caracteristicilor principale și a indicatorilor tehnico-economici aferenți obiectivului de investiții „Soluții de atenuare a undelor de viitură pe pârâul Corund în amonte de localitatea Praid, județul Harghita”.
Principalele caracteristici tehnice aprobate prin Hotărârea Guvernului nr.82/2026 sunt următoarele:
· Acumulare nepermanentă și amenajări conexe - Vmax = 6.149.319 m3
· Amenajare pârâu Corund și afluenți amonte de localitatea Praid - L=7.050 m
Acestea sunt structurate pe două obiecte de investiții, după cum urmează
Obiect 1- Acumulare nepermanentă și amenajări conexe:
· Acumulare nepermanentă și amenajări conexe: Vmax. = 6.149.319 m3,
· Amenajare pârâu Corund L=3.760 m, 
În cadrul obiectului 1 sunt cuprinse următoarele categorii de lucrări: 
▪ Baraj din materiale locale cu H=12 m 
▪ Diguri de închidere L=2.760 m 
▪ Rampă de acces – 1 buc 
▪ Subtraversare cu clapet DN 1000 mm – 4 buc 
▪ Reprofilare albie pârâu Corund L=2.885 m 
▪ Stație de pompare mobilă – 1 buc 
▪ Consolidare de maluri aval de pod DC49 L=300 m 
▪ Consolidare de maluri amonte de pod DC49 L=575 m 
▪ Drumuri acces L=2.810 m 
Obiect 2 – Deviere pârâu Corund :
· Amenajare pârâu Corund și afluenți L = 3.290 m.
În cadrul obiectului 2 sunt cuprinse următoarele categorii de lucrări: 
▪ Uvraj amonte – 1 buc 
▪ Amenajarea noului traseu al pârâului Corund deviat L=1.980 m 
▪ Amenajare pârâu Ocna L=110 m 
▪ Deviere subterană a pârâului Corund L=1.200 m
Ulterior aprobării indicatorilor tehnico-economici, în etapa de proiectare și corelare a coridorului de expropriere cu situația din teren, au fost înregistrate solicitări formulate de proprietari și de autoritățile administrației publice locale, prin care s-a semnalat necesitatea ajustării locale a traseului lucrărilor pentru evitarea afectării unor construcții existente și pentru menținerea accesului la proprietățile învecinate. În urma analizării acestor solicitări, proiectantul a procedat la optimizarea soluției tehnice, prin modificări locale ale traseului drumului de acces la baraj, a traseului canalului de deviere subteran, precum și a zonei de dig situate pe malul stâng, în amonte de descărcătorul de ape mari. Ca urmare a acestor ajustări, a fost necesară actualizarea locală a coridorului de expropriere, ceea ce a determinat majorarea suprafeței imobilelor proprietate privată supuse exproprierii de la 127.356 m² la 128.658 m².
Temeiul juridic al actualizării amplasamentului și al modificării coridorului de expropriere îl constituie prevederile:
· art. 5 alin.(1) și (1^1) din Legea nr.255/2010, privind exproprierea pentru cauză de utilitate publică, necesară realizării unor obiective de interes național, județean și local, cu modificările și completările ulterioare, care permite actualizarea amplasamentului lucrării, după aprobarea indicatorilor tehnico-economici;
· art. 8 alin.(1) din aceeași lege, care prevede posibilitatea modificării listei imobilelor pe baza documentațiilor cadastrale actualizate;
· art. 14 alin.(3) din Legea nr.255/2010, conform căruia coridorul de expropriere se actualizează prin Hotărâre a Guvernului, pe baza documentațiilor de proiectare și cadastrale realizate ulterior.
Modificările au vizat exclusiv ajustări locale ale coridorului de expropriere și ale soluției tehnice de detaliu, fără modificarea amplasamentului general și fără afectarea indicatorilor tehnico-economici aprobați prin Hotărârea Guvernului nr.82/2026.
Obiectivul general al proiectului îl reprezintă reducerea riscului la inundații, a riscurilor hidrologice și a riscului de afectare a factorilor de mediu în zona Praid, prin realizarea unui sistem integrat de lucrări hidrotehnice destinat atenuării undelor de viitură pe pârâul Corund.
Obiectivele specifice ale proiectului sunt:
a) asigurarea tranzitării controlate a debitului de viitură cu probabilitatea de depășire de 1% (Q1%) prin sectorul critic aferent Salinei Praid;
b) diminuarea impactului hidraulic asupra masivului de sare, în vederea reducerii infiltrațiilor și asigurării stabilității acestuia pe termen lung;
c) protejarea calității apelor râului Târnava Mică prin prevenirea producerii unor poluări saline accidentale;
d) realizarea unei infrastructuri hidrotehnice capabile să gestioneze diferite scenarii de risc, inclusiv prin asigurarea posibilității izolării hidrologice a perimetrului Salinei Praid în situații de urgență.
Prin implementarea obiectivului de investiții „Soluții de atenuare a undelor de viitură pe pârâul Corund în amonte de localitatea Praid, județul Harghita” se urmărește reducerea riscului pe care pârâul Corund îl reprezintă pentru Salina Praid, prin controlul debitelor de viitură și limitarea infiltrațiilor în masivul de sare. Investiția contribuie la creșterea rezilienței infrastructurii hidrotehnice și a infrastructurii critice din zona Salinei Praid, prin diminuarea vulnerabilității acesteia la fenomene hidrologice extreme și prin asigurarea unor condiții de exploatare în deplină siguranță. Totodată, posibilitatea izolării hidrologice a perimetrului Salinei Praid în situații de urgență conferă investiției un caracter strategic, atât din perspectiva protejării unui obiectiv de interes economic național, cât și din perspectiva prevenirii efectelor negative asupra mediului și asupra bazinului hidrografic al râului Târnava Mică.
Investiția răspunde necesității implementării unor măsuri structurale de reducere a vulnerabilității Salinei Praid la efectele fenomenelor hidrologice extreme și contribuie la creșterea nivelului de siguranță a infrastructurii de gospodărire a apelor din zonă. Prin realizarea lucrărilor propuse se asigură protejarea unui obiectiv de interes economic și social de importanță națională, precum și limitarea riscurilor asupra populației, mediului și infrastructurilor existente.
Beneficiarul investiției este Ministerul Mediului, Apelor și Pădurilor, prin Administrația Națională ,,Apele Române” - Administrația Bazinală de Apă Mureș.
Coridorul de expropriere al lucrării de utilitate publică de interes național „Soluții de atenuare a undelor de viitură pe pârâul Corund în amonte de localitatea Praid, județul Harghita” având suprafața totală de 191.465 m² se identifică potrivit planurilor topografice avizate și recepționate de către  Oficiul de Cadastru și Publicitate Imobiliară Harghita și reprezintă anexa nr.1 la prezentul proiect de act normativ.
Din suprafața totală de 191.465 m², suprafața de 128.658 m² se află în proprietatea privată a persoanelor fizice și juridice și face obiectul declanșării procedurilor de expropriere pentru cauză de utilitate publică, în conformitate cu prevederile Legii nr.255/2010, cu modificările şi completările ulterioare. 
Pe coridorul de expropriere nu se află imobile locuite, care să necesite evacuarea persoanelor care le ocupă în mod legal (proprietari/chiriaşi) şi nu este necesară aplicarea prevederilor art.29 alin.(2) din Legea nr.33/1994 privind exproprierea pentru cauză de utilitate publică, republicată, cu modificările şi completările ulterioare, coroborat cu prevederile art.34 din Legea nr.255/2010, cu modificările și completările ulterioare.
Suprafața de 4.359 m2 se află în domeniul public al Unității Administrativ Teritoriale Praid și va face obiectul trecerii în domeniul public al statului și în administrarea Ministerului Mediului, Apelor și Pădurilor prin Administrația Națională „Apele Române”- Administrația Bazinală de Apă Mureș, în conformitate cu prevederile art.28 alin.(1) din Legea nr.255/2010, cu modificările și completările ulterioare.
Suprafața de 81 m2  se află în domeniul public al statului, în administrarea Ministerului Mediului Apelor și Pădurilor – Agenția Națională pentru Mediu și Arii Protejate și va face obiectul trecerii în domeniul public al statului în administrarea Ministerului Mediului, Apelor și Pădurilor prin Administrația Națională „Apele Române”- Administrația Bazinală de Apă Mureș, în conformitate cu prevederile art.28 alin.(3) din Legea nr.255/2010, cu modificările și completările ulterioare.
Diferența de suprafață de 58.367 m2 se află în domeniul public al statului și în administrarea Ministerului Mediului, Apelor și Pădurilor prin Administrația Națională „Apele Române”- Administrația Bazinală de Apă Mureș. 
Terenurile agricole situate pe coridorul de expropriere vor fi scoase din circuitul agricol, cu respectarea prevederilor art. 11 alin. (66) din Legea nr. 255/2010, cu modificările și completările ulterioare. În acest sens, Direcția pentru Agricultură Județeană Harghita a comunicat că, pentru terenurile din extravilan afectate de investiție, nu este necesară obținerea avizului Ministerului Agriculturii și Dezvoltării Rurale.
Pentru exproprierea terenurilor în suprafață de 128.658 m2, aferente unui număr de 365 imobile proprietate privată, persoane fizice și juridice, este necesară suma de 2.607.866,50 lei.
Procedurile de expropriere aplicabile imobilelor proprietate privată care constituie coridorul de expropriere aferent proiectului de act normativ sunt cele prevăzute de Legea nr.255/2010, cu modificările și completările ulterioare, precum şi de Hotărârea Guvernului nr.53/2011 pentru aprobarea Normelor metodologice de aplicare a Legii nr.255/2010 privind exproprierea pentru cauză de utilitate publică, necesară realizării unor obiective de interes național, județean și local, cu completările ulterioare.
În conformitate cu prevederile art. 5 alin. (1) și (1¹), ale art. 8 alin. (1) și ale art. 14 alin. (3) din Legea nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local, cu modificările și completările ulterioare, expropriatorul a întocmit documentația aferentă promovării prezentului proiect de hotărâre a Guvernului, cuprinzând:
1) Amplasamentul lucrării de utilitate publică de interes național potrivit planurilor topografice de amplasament, cu avizul Oficiului de Cadastru și publicitate imobiliară Harghita, Biroul de Cadastru și Publicitate Imobiliară Odorheiu Secuiesc, prevăzut în anexa nr.1 la proiectul de Hotărâre a Guvernului;
2) Lista cuprinzând imobilele proprietate privată, care constituie coridorul de expropriere a lucrării de utilitate publică de interes național „Soluții de atenuare a undelor de viitură pe pârâul Corund în amonte de localitatea Praid, județul Harghita”, proprietarii sau deținătorii acestora, precum și sumele aferente despăgubirilor estimate de expropriator, pe baza unui raport de evaluare întocmit de către un evaluator autorizat de către Asociația Națională a Evaluatorilor Autorizați din România, în conformitate cu prevederile legale în vigoare, prevăzută în anexa nr.2 la proiectul de act normativ;
3) Lista imobilelor aflate în domeniul  public al statului în administrarea Ministerului Mediului, Apelor și Pădurilor prin Agenția Națională pentru Mediu și Arii Protejate care sunt afectate de lucrarea de utilitate publică de interes național „Soluții de atenuare a undelor de viitură pe pârâul Corund în amonte de localitatea Praid, județul Harghita”, și care trec în domeniul public al statului în administrarea Ministerului Mediului, Apelor și Pădurilor prin Administrația Națională „Apele Române”, prevăzută în anexa nr.3 la proiectul de Hotărâre a Guvernului;
4) Lista imobilelor aflate în proprietatea publică a Unității Administrativ-Teritoriale Praid, care sunt afectate de lucrarea de utilitate publică de interes național „Soluții de atenuare a undelor de viitură pe pârâul Corund în amonte de localitatea Praid, județul Harghita”, și care trec în domeniul public al statului în administrarea Ministerului Mediului, Apelor și Pădurilor prin Administrația Națională „Apele Române”, prevăzută în anexa nr.4 la proiectul de act normativ;


	2.3.
	Schimbări preconizate
	Procedurile de expropriere aplicabile prezentului proiect de Hotărâre a Guvernului sunt cele prevăzute de Legea nr.255/2010, cu modificările și completările ulterioare, de Hotărârea Guvernului nr.53/2011 pentru aprobarea Normelor Metodologice a Legii nr.255/2010 privind exproprierea pentru cauză de utilitate publică, necesară realizării unor obiective de interes național, județean și local, cu modificările și completările ulterioare de aplicare a acesteia, denumite în continuare „Norme metodologice”.
Lucrările ce se vor executa pentru realizarea obiectivului „Soluții de atenuare a undelor de viitură pe pârâul Corund în amonte de localitatea Praid, județul Harghita” sunt de domeniul gospodăririi apelor, respectiv construcțiile hidrotehnice și lucrările anexe acumulărilor de apă și sunt încadrate în categoria lucrărilor de utilitate publică prevăzute la art. 2 alin. (1) lit.b) din Legea nr.255/2010, cu modificările și completările ulterioare. 
Pentru proiectul de hotărâre a Guvernului este necesară aprobarea sumei de 2.607.866,50 lei pentru despăgubirile terenurilor proprietate privată care urmează a fi supuse procedurii de expropriere, în suprafață totală de 128.658,00 m2.
Suma de 2.607.866,50 lei aferentă terenurilor din domeniul privat, reprezentată de terenuri cu sau fără investiții, rezultă din raportul de evaluare întocmit la data de 26.01.2026 de către domnul Mihai Marian Șchiopu, Expert Evaluator, membru atestat de Asociația Națională a Evaluatorilor Autorizați din România, având legitimația nr.19340, valabilă în anul 2026, în conformitate cu dispozițiile Legii nr.255/2010, cu modificările și completările ulterioare și ale Hotărârii Guvernului nr.53/2011, cu completările ulterioare.
Prin prezentul proiect de act normativ, se propun următoarele:
[bookmark: _Hlk49862202]1) aprobarea amplasamentului lucrării care constituie coridorul de expropriere al lucrării de utilitate publică de interes național „Soluții de atenuare a undelor de viitură pe pârâul Corund în amonte de localitatea Praid, județul Harghita” potrivit planului de amplasament/hărţii topografice prevăzute în anexa nr.1 la proiectul de act normativ, avizate și recepționate de Oficiul de Cadastru și Publicitate Imobiliară județul Harghita - Biroul de Cadastru şi Publicitate Imobiliară Odorheiu Secuiesc.
2) aprobarea declanșării procedurii de expropriere a imobilelor proprietate privată care constituie coridorul de expropriere al lucrării de utilitate publică de interes național „Soluții de atenuare a undelor de viitură pe pârâul Corund în amonte de localitatea Praid, județul Harghita” expropriator fiind statul român reprezentat de Ministerul Mediului, Apelor și Pădurilor prin Administrația Națională „Apele Române” - Administrația Bazinală de Apă Mureș, precum și a sumelor individuale estimate de expropriator, aferente despăgubirilor în cuantum total de 2.607.866,50 lei, pentru terenurile afectate de expropriere pe o suprafață totală de 128.658,00 m2.
3) sumele individuale estimate de către expropriator, aferente despăgubirilor pentru terenurile proprietate privată situate pe amplasamentul lucrării de utilitate publică de interes național „Soluții de atenuare a undelor de viitură pe pârâul Corund în amonte de localitatea Praid, județul Harghita”, sunt în cuantum de 2.607.866,50 lei, potrivit Raportului de evaluare, vor fi alocate de la Bugetul de Stat prin Ministerul Mediului, Apelor și Pădurilor, la capitolul 70.01 - Locuinţe, servicii şi dezvoltare publică, Titlul 71 - Active nefinanciare, 71.01 - Active fixe.
4) aprobarea listei imobilelor aflate în proprietatea publică a statului și administrate de Ministerul Mediului, Apelor și Pădurilor prin Agenția Națională pentru Mediu și Arii Protejate, situate în amplasamentul lucrării, prevăzută în anexa nr.3 la proiectul de Hotărâre a Guvernului.
5) aprobarea listei imobilelor aflate în proprietatea publică a unității administrativ teritoriale Praid, situate în amplasamentul lucrării, care trec în domeniul public al statului și în administrarea Ministerului Mediului, Apelor și Pădurilor prin Administrația Națională «Apele Române», prevăzută în anexa nr.4 la proiectul de act normativ.

	2.4.
	Alte informații
	Proiectul de act normativ se încadrează în prevederile art.110 alin.(4) din Constituția României, republicată. 
Totodată, menționăm faptul că prezentul proiect de hotărâre a Guvernului se încadrează în situațiile prevăzute la art. 110 alin. (2) şi (4) din Constituția României, republicată, astfel acesta se circumscrie noțiunii constituționale de „administrare a treburilor curente", având ca obiect aprobarea amplasamentului și declanșarea procedurilor de expropriere a imobilelor proprietate privată care constituie coridorul de expropriere al lucrării de utilitate publică de interes național „Soluții de atenuare a undelor de viitură pe pârâul Corund în amonte de localitatea Praid, județul Harghita”, precum și aprobarea listei imobilelor proprietate publică a statului și a listei imobilelor proprietate publică a unităților administrativ teritoriale care fac parte din coridorul de expropriere al lucrării de utilitate publică de interes național.
Precizăm faptul că soluțiile propuse prin acesta reprezintă acte de administrare a treburilor publice, care este necesar să fie neapărat emise de Guvern pentru asigurarea organizării executării legilor, precum și urgența implementării lucrării de utilitate publică de interes național „Soluții de atenuare a undelor de viitură pe pârâul Corund în amonte de localitatea Praid, județul Harghita”.
Documentația tehnico-economică privind coridorul de expropriere al lucrării a fost recepționată potrivit Procesului verbal de recepție nr.64/26.01.2026 și  avizată de către Oficiul de Cadastru și Publicitate Imobiliară județul Harghita - Biroul de Cadastru şi Publicitate Imobiliară Odorheiu Secuiesc, în conformitate cu prevederile Legii nr.255/2010, cu modificările și completările ulterioare și ale Hotărârii Guvernului nr.53/2011, cu completările ulterioare.
Lista proprietarilor/deținătorilor imobilelor care constituie coridorul de expropriere situate în unitatea administrativ teritorială Praid, din județul Harghita, a fost elaborată pe baza informațiilor furnizate de unitățile administrativ - teritoriale.
În situația în care în cadrul coridorului de expropriere, cu ocazia întocmirii documentațiilor cadastrale de dezmembrare a imobilelor afectate, vor fi identificate imobile ce ar putea constitui monumente istorice/zone de protecție, se vor respecta prevederile Legii nr.422/2001 privind protejarea monumentelor istorice, republicată, cu modificările și completările ulterioare.
Având în vedere că pe coridorul de expropriere nu au fost identificate imobile locuite, prevederile art.29 alin.(2) din Legea nr.33/1994, republicată, cu modificările şi completările ulterioare, nu sunt aplicabile. În situația în care, ulterior, în cadrul procedurilor cadastrale sau de expropriere, vor fi identificate construcții cu destinația de locuință, se vor aplica dispozițiile legale incidente.
Necesitatea și oportunitatea promovării proiectului de act normativ, realitatea și corectitudinea datelor prezentate aparțin inițiatorului, respectiv Administrației Naționale „Apele Române” care promovează acest proiect prin Ministerul Mediului, Apelor și Pădurilor, în temeiul art.1 lit.b) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente în vederea adoptării/aprobării, aprobat prin Hotărârea Guvernului nr.561/2009 cu modificările ulterioare.
Modul de stabilire a sumelor aferente despăgubirilor pentru imobilele care fac obiectul exproprierii, realitatea și exactitatea datelor, precum și conformitatea evidențelor unității administrativ teritoriale/Agenției Naționale de Cadastru și Publicitate Imobiliară revine evaluatorului autorizat de Asociația Națională a Evaluatorilor Autorizați din România, care a întocmit raportul de evaluare.

	Secțiunea a 3-a
Impactul socio-economic al proiectului de act normativ

	3.1.
	Descrierea generală a beneficiilor şi costurilor estimate ca urmare a intrării în vigoare a actului normativ
	Proiectul de act normativ nu se referă la acest subiect.

	3.2
	Impactul social
	Realizarea obiectivului de investiţie prezentat are o importanță deosebită, având rolul de a elimina pagubele importante care se pot produce prin inundaţii.

	3.3.
	Impactul asupra drepturilor și libertăților fundamentale ale omului
	Prin realizarea Obiectivului de investiții nu sunt încălcate drepturile şi libertățile fundamentale ale cetățenilor, așa cum sunt ele menționate în Constituția României, Titlul II, prevederile art.44 fiind respectate.

	3.4.
	Impactul macroeconomic
	Obiectivul de investiții este de importanță deosebită pentru reducerea riscurilor la inundații. Realizarea lucrărilor hidrotehnice pentru apărarea împotriva inundațiilor a Unității Administrativ Teritoriale Praid, sunt în conformitate cu practicile și politicile naționale și europene.
Soluțiile tehnice sunt în concordanță cu cerințele Directivei 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei, precum și cele ale Directivei 2007/60/CE privind evaluarea și gestionarea riscurilor de inundații (Text cu relevanță pentru SEE), pentru protecția și îmbunătățirea specificului mediului înconjurător și a aspectului său estetic și prevenirea sau minimizarea pierderilor economice prin reducerea riscului la inundații și măsuri de protecție locală în zonele populate.
Lucrările care se realizează în cadrul acestui obiectiv de investiții se încadrează în Strategia naţională de management al riscului la inundaţii pe termen mediu şi lung, aprobată prin Hotărârea Guvernului nr.1566/2024, care defineşte un cadru tehnic, instituţional şi legal pentru prevenirea şi reducerea tuturor consecinţelor negative ale inundaţiilor, până la niveluri acceptabile gradual şi procentual, asupra activităţilor socio - economice, asupra proprietăţilor, asupra vieţii şi sănătăţii oamenilor şi asupra mediului înconjurător, ţinând cont de necesităţile specifice şi de obligaţiile internaţionale ale României, fiind în concordanţă cu orizontul de timp al Strategiei naționale pentru dezvoltarea durabilă a României 2030, aprobată prin Hotărârea Guvernului nr.877/2018, cu modificările și completările ulterioare.

	3.4.1.
	Impactul asupra economiei şi asupra principalilor indicatori macroeconomici
	Realizarea acestui obiectiv prezintă avantaje pentru economia locală prin prevenirea inundațiilor în localitate și creșterea calității vieții.

	3.4.2.
	Impactul asupra mediului concurenţial și domeniul ajutoarelor de stat
	Proiectul de act normativ nu se referă la acest subiect.

	3.5
	Impactul asupra mediului de afaceri
	Finalizarea acestui obiectiv duce la îmbunătăţirea condiţiilor  mediului de afaceri.

	3.6.
	Impactul asupra mediului înconjurător
	Exproprierea pentru cauză de utilitate publică și preluarea în administrare, de către Administrația Națională „Apele Române" - Administrația Bazinală de Apă Mureș, a suprafețelor de teren necesare realizării lucrărilor prin facilitarea implementării proiectului, va conduce la îmbunătățirea standardelor de mediu  precum și la diminuarea riscurilor majore, contribuind totodată la îndeplinirea angajamentelor României, privind protecția mediului, ca stat membru al Uniunii Europene. Lucrările propuse a se executa, prin caracterul lor, au un impact negativ temporar asupra mediului, doar pe durata de execuție, efectele secundare negative fiind eliminate prin lucrări de refacere a cadrului natural la finalizarea execuției investiției.
Investiția va respecta legislația şi reglementările tehnice în vigoare pentru evaluarea impactului asupra mediului.
Pentru acest proiect a fost emisă Decizia Etapei de Încadrare nr.139/09.12.2025 și avizul nr.98/ST.HR/04.12.2025 emise de Agenția Națională pentru Mediu și Arii Protejate. Amplasamentul proiectului se suprapune parțial cu aria naturală protejată – Rezervația de interes național RONPA0475 Muntele de Sare Praid, suprafață situată într-un sector de contact între terenul agricol și albia minoră a pârâului. Totodată, proiectul este amplasat în proximitatea Ariilor Natura 2000 ROSAC0297 Dealurile Târnavei Mici – Bicheș și ROSPA0028 Dealurile Târnavelor și Valea Nirajului. Proiectul nu fragmentează coridorul ecologic delimitat prin Planul Urbanistic General Praid. Proiectul contribuie la stabilizarea proceselor geomorfologice și la protejarea pe termen lung a formațiunilor carstice saline.
Investiția se va realiza cu respectarea condițiilor și măsurilor stabilite prin avizul favorabil emis de autoritatea competentă, astfel încât efectele asupra mediului și asupra elementelor de biodiversitate să fie reduse la minimum.
Lucrările propuse respectă principiile de amenajare ecologică a cursului de apă, cu intervenții minime asupra regimului de curgere, fără efecte negative ulterioare, în urma executării lucrărilor neînregistrându-se fenomene de poluare a mediului. Materialele utilizate vor fi ecologice, nepoluante şi se vor integra în mediul înconjurător.
Impactul asupra apelor subterane se poate considera minor datorită genurilor de lucrări alese care nu împiedică transferul apei din râu în freatic şi invers. Impactul asupra aerului poate fi considerat minor. Din cauza traficului rutier al utilajelor grele, în timpul executării lucrărilor, poluarea fonică va fi crescută.
Impactul asupra solului poate fi considerat slab semnificativ, numai în zona carierelor de pământ. În vederea atenuării acestor efecte, carierele de pământ vor fi sistematizate la sfârşitul lucrărilor şi redate folosinţei iniţiale.

	3.7.
	Evaluarea costurilor şi beneficiilor din perspectiva inovării şi digitalizării
	Proiectul de act normativ nu se referă la acest subiect.

	3.8.
	Evaluarea costurilor şi beneficiilor din perspectiva dezvoltării durabile
	Proiectul de act normativ nu se referă la acest subiect.

	3.9.
	Alte informații
	Nu au fost identificate.


	Secțiunea a 4-a
Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)

	- mii lei -

	Indicatori
	Anul curent
	Următorii 4 ani
	Media pe 5 ani

	1
	2
	3
	4
	5
	6
	7

	4.1. Modificări ale veniturilor bugetare, plus/minus, din care:
	
	
	
	
	
	

	a) buget de stat, din acesta:
(i) impozit pe profit
(ii) impozit pe venit
	Proiectul de act normativ nu se referă la acest subiect.

	b) bugete locale:
(i) impozit pe profit
	Proiectul de act normativ nu se referă la acest subiect.

	c) bugetul asigurărilor sociale de stat:
(i) contribuţii de asigurări
	Proiectul de act normativ nu se referă la acest subiect.

	d) alte tipuri de venituri
(se va menționa natura acestora)
	Proiectul de act normativ nu se referă la acest subiect.

	4.2. Modificări ale cheltuielilor bugetare, plus/minus, din care:
	
	
	
	
	
	

	a) bugetul de stat, din acesta:
(i) cheltuieli de personal
(ii) bunuri și servicii
	Proiectul de act normativ nu se referă la acest subiect.

	b) bugete locale:
(i) cheltuieli de personal
(ii) bunuri şi servicii
	Proiectul de act normativ nu se referă la acest subiect.

	c) bugetul asigurărilor sociale de stat:
(i) cheltuieli de personal
(ii) bunuri si servicii
	Proiectul de act normativ nu se referă la acest subiect.

	d) alte tipuri de venituri
(se va menționa natura acestora)
	Proiectul de act normativ nu se referă la acest subiect.

	4.3. Impact financiar, plus/minus, din care:
	
	
	
	
	

	a) bugetul de stat
	Proiectul de act normativ nu se referă la acest subiect.

	b) bugete locale
	Proiectul de act normativ nu se referă la acest subiect.

	4.4. Propuneri pentru acoperirea creşterii cheltuielilor bugetare
	Proiectul de act normativ nu se referă la acest subiect.

	4.5. Propuneri pentru a compensa reducerea veniturilor bugetare.
	Proiectul de act normativ nu se referă la acest subiect.

	4.6. Calcule detaliate privind fundamentarea modificărilor veniturilor şi/sau cheltuielilor bugetare
	Proiectul de act normativ nu se referă la acest subiect.

	4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente
	Proiectul de act normativ nu se referă la acest subiect.

	a) fişa financiară prevăzută la art. 15 din Legea nr.500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;
b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară.
	Proiectul de act normativ nu se referă la acest subiect.

	4.8. Alte informații
	Sumele individuale estimate de către expropriator, aferente despăgubirilor pentru toate imobilele proprietate privată aflate pe coridorul de expropriere situat pe amplasamentul lucrării de utilitate publică de interes naţional „Soluții de atenuare a undelor de viitură pe pârâul Corund în amonte de localitatea Praid, județul Harghita”, sunt în cuantum total de 2.607.866,50 lei, pentru terenurile afectate de expropriere pe o suprafață de totală de 128.658,00 m2 și vor fi alocate de la Bugetul de Stat prin Ministerul Mediului, Apelor și Pădurilor, la capitolul 70.01 - Locuinţe, servicii şi dezvoltare publică, Titlul 71 - Active nefinanciare, 71.01 - Active fixe.

	Secțiunea a 5-a
Efectele proiectului de act normativ asupra legislației în vigoare

	5.1.
	Măsuri normative necesare pentru aplicarea prevederilor proiectului de act normativ
	După finalizarea procedurilor de expropriere a terenurilor se va elabora un act normativ privind înscrierea acestora în inventarul centralizat al bunurilor din domeniul public al statului şi darea în administrarea Administrației Bazinale de Apă Mureș, instituție publică cu personalitate juridică, aflată în subordinea Administrației Naționale „Apele Române”, instituție publică în coordonarea Ministerului Mediului, Apelor și Pădurilor.
Completarea anexei nr.12 la Hotărârea Guvernului nr.1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.

	5.2.
	Impactul asupra legislaţiei în domeniul achiziţiilor publice
	Proiectul de act normativ nu se referă la acest subiect.

	5.3.
	Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE).
	Proiectul de act normativ nu se referă la acest subiect.

	5.3.1.
	Măsuri normative necesare transpunerii directivelor UE
	Proiectul de act normativ nu se referă la acest subiect.

	5.3.2.
	Măsuri normative necesare aplicării actelor legislative ale UE
	Proiectul de act normativ nu se referă la acest subiect.

	5.4.
	Hotărâri ale Curţii de Justiţie a Uniunii Europene 
	Proiectul de act normativ nu se referă la acest subiect.

	5.5.
	Alte acte normative şi/sau documente internaţionale din care decurg angajamente asumate 
	Proiectul de act normativ nu se referă la acest subiect.

	5.6.
	Alte informaţii
	Nu au fost identificate.


	Secțiunea a 6-a
Consultările efectuate în vederea elaborării proiectului de act normativ

	6.1.
	Informaţii privind neaplicarea procedurii de participare la elaborarea actelor normative
	Proiectul de act normativ nu se referă la acest subiect.

	6.2.
	Informaţii privind procesul de consultare cu organizaţii neguvernamentale, institute de cercetare şi alte organisme implicate
	Proiectul de act normativ nu se referă la acest subiect.

	6.3.
	Informaţii despre consultările organizate cu autorităţile administraţiei publice locale
	Proiectul de act normativ nu se referă la acest subiect.

	6.4.
	Informaţii privind puncte de vedere/opinii emise de organisme consultative constituite prin acte normative
	Proiectul de act normativ nu se referă la acest subiect.

	6.5.
	Informaţii privind avizarea de către:
a) Consiliul Legislativ 
b) Consiliul Suprem de Apărare a Ţării
c) Consiliul Economic şi Social
d) Consiliul Concurenţei
e) Curtea de Conturi
	Proiectul de act normativ nu se referă la acest subiect.

	6.6.
	Alte informații
	Nu au fost identificate

	Secțiunea a 7-a
Activităţi de informare publică privind elaborarea şi implementarea proiectului de act normativ

	7.1.
	Informarea societăţii civile cu privire la elaborarea proiectului de act normativ
	În elaborarea proiectului de act normativ a fost îndeplinită procedura prevăzută prin Legea nr.52/2003 privind transparența decizională, republicată, cu modificările ulterioare.
Proiectul de act normativ a fost postat pe site-ul instituției, la secțiunea „Transparență” în data de..............2026.

	7.2.
	Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice
	Proiectul de act normativ nu produce nici un impact asupra acestui domeniu.

	7.3.
	Alte informaţii
	Nu au fost identificate.

	Secțiunea a 8-a
Măsuri de implementare

	8.1.
	Măsuri de punere în aplicare a proiectului de act normativ
	Proiectul de hotărâre nu se referă la acest domeniu.

	8.2.
	Alte informații
	Nu au fost identificate.




Pentru considerentele de mai sus, am elaborat prezentul proiect de Hotărâre a Guvernului privind aprobarea amplasamentului și declanșarea procedurilor de expropriere a tuturor imobilelor proprietate privată care constituie coridorul de expropriere al lucrării de utilitate publică de interes național „Soluții de atenuare a undelor de viitură pe pârâul Corund în amonte de localitatea Praid, județul Harghita”, precum și aprobarea listei imobilelor proprietate publică a statului și a listei imobilelor proprietate publică a unităților administrativ teritoriale care fac parte din coridorul de expropriere al lucrării de utilitate publică de interes național, care în forma prezentată a fost avizat de ministerele interesate și pe care îl supunem spre adoptare.

MINISTRUL MEDIULUI, APELOR ȘI PĂDURILOR

DIANA-ANDA BUZOIANU


AVIZĂM:

	
	VICEPRIM-MINISTRU, MINISTRUL APĂRĂRII NAȚIONALE,
 MINISTRU INTERIMAR AL TRANSPORTURILOR ȘI INFRASTRUCTURII,

RADU-DINEL MIRUȚĂ



	

	VICEPRIM-MINISTRU, MINISTRU INTERIMAR AL AGRICULTURII ȘI DEZVOLTĂRII RURALE,

TÁNCZOS BARNA


MINISTRUL FINANȚELOR

ALEXANDRU NAZARE


VICEPRIM-MINISTRU, MINISTRUL AFACERILOR INTERNE, MINISTRU INTERIMAR AL JUSTIȚIEI

MARIAN-CĂTĂLIN PREDOIU

